ဂေဟစနိစ်

ဂေဟစနိစ် () ကရိုꩻနဝ်ꩻ ထွာဒျာႏ ဇီဝဆဲင်ႏရာꩻ သဘာႏဝအသောင်အရင်ꩻတမျိုꩻဒျာႏတဲင် ဒေႏသခင်ႏလမ်းတဖြုံႏအကို ကအဝ်ႏအုံသော့ꩻဒါႏ သက်အဝ်ႏဖုံႏတောမ်ႏ သက်တအဝ်ႏတဝ်း(သက်မဲ့)ဖုံႏ ကားကအဝ်ႏ၊ တောမ်ႏသက်အဝ်ႏသီး ကဆဲင်ႏဒါႏ ထီ၊ ဟံႏ၊ တလီꩻ၊ မွူးရောင်ႏ စတဲင် ဟံႏလောင်းထီကို သဘာႏဝအသောင်အရင်ꩻ ရုက်ဖဲ့ꩻဆဲင်ႏရာꩻ အကွို့ꩻအခဝ်ဖုံႏ အဝ်ႏပါလို့နဝ်ꩻသွူ။

ဂေဟစနိစ် တမျိုꩻအကို ကအဝ်ႏအုံသော့ꩻညီꩻဒါႏဝင်ꩻ သက်အဝ်ႏသားဖုံႏ ကားကအဝ်ႏယို ဟဲ့ꩻလွေꩻ အစွိုꩻအဗူႏကွန်မျူနတီ နဝ်ꩻသွူ။ ကွန်မျူနတီတဗာႏအကို ခွိုꩻအမျိုꩻပေါင်ꩻ အအာတဲ့အဝ်ႏပါနွောင်ꩻ၊ ခွိုꩻအမျိုꩻပေါင်ꩻ အဝ်ႏသော့ꩻ တဗာႏလွုမ်ꩻလဲ့ ထွာနွောင်ꩻဒျာႏသွူ။ ပုင်ႏမဲဉ်ႏ ဂေဟစနိစ်တဗာႏအကို ထာꩻမွူးဖုံႏတောမ်ႏ ကဒွိုႏဒါႏအဆာႏ တောမ်ႏမွူးရောင်ႏ သက်အဝ်ႏဖုံႏနဝ်ꩻ ထွာစွဲးကမ်းဖေႏဒျာႏ အဆာႏသားဖုံႏနဝ်ꩻသွူ။ ဂေဟစနိစ်နဝ်ꩻ သေႏသေႏတဲ့အဝ်ႏနွောင်ꩻဒျာႏ၊ တဆင်ႏလုမ်ꩻတဲ့အဝ်ႏနွောင်ꩻဒျာႏသွူ။ ဂေဟစနိစ်ဖုံႏနဝ်ꩻ အမာꩻထွာအီဖေႏ အဆာႏကွန်ယက်ဖုံႏ အာတန်သွူ။

အာႏကွိုꩻ

Category:ဂေဟစနိစ်